open-index/open-wikipedia-markdown huggingface dataset:
Toronto Raptors

**Toronto Raptors** on Kanada korvpalliklubi, mis mängib korvpalliliigas NBA. Meeskond kuulub idakonverentsi Atlandi divisjoni ja peab oma kodumänge Scotiabank Arenal, mida jagatakse NHL-i klubiga Toronto Maple Leafs.

## Ajalugu
1995. aastal Torontos asutatud klubi pääses NBA-sse samal aastal koos klubiga Vancouver Grizzlies, kui NBA laiendas oma piire Kanadasse. Pärast Grizzliesi kolimist Memphisesse jäi Toronto Raptors ainsaks Kanada klubiks NBA-s.

Raptors piirdus esimestel hooaegadel põhiturniiriga, kuni 1998. aasta *draft*ist valiti meeskonda Vince Carter, kes aitas tiimi kolmel aastal järjest väljalangemismängudele. Kui Carter vahetati 2004. aastal New Jersey Netsi, haaras liidriohjad Chris Bosh, kes mängis Raptorsis 2010. aastani.

Seejärel algas DeMar DeRozani ja Kyle Lowry ajastu, mil Raptorsist sai regulaarne *play-off*'i meeskond. Raptorsi ajaloo esimene ja seni ainus meistritiitel võideti 2019. aastal, kui hooaja eel toodi DeRozani asemele meeskonda Kawhi Leonard, kes valiti hiljem ka finaalseeria kõige väärtuslikumaks mängijaks.

## Mängijad hooajal 2020/2021
* OG Anunoby
* Aron Baynes
* DeAndre' Bembry
* Chris Boucher
* Terence Davis
* Malachi Flynn
* Stanley Johnson
* Alex Len
* Kyle Lowry
* Patrick McCaw
* Norman Powell
* Pascal Siakam
* Matt Thomas
* Fred VanVleet
* Paul Watson jr

## Endised tuntumad mängijad
* Vince Carter
* Tracy McGrady
* Hakeem Olajuwon
* Chris Bosh
* Jonas Valančiūnas
* DeMar DeRozan
* Kawhi Leonard
* Marc Gasol

## Välislingid
*Toronto Raptors
Oklahoma City Thunder

**Oklahoma City Thunder** on USA korvpalliklubi, mis mängib korvpalliliiga NBA läänekonverentsi loodedivisjonis. Oma kodumänge peab klubi Chesapeake Energy Arenal.

## Ajalugu
Klubi asutati 1967. aastal Seattle'is, kus tegutses nimega **Seattle SuperSonics** üle 40 aasta. 2008. aastal koliti Oklahoma Citysse ja sellest ajast kannab klubi nime **Oklahoma City Thunder**.

Seattle SuperSonics on NBA finaalis mänginud kolm korda ning tuli 1979. aastal ka NBA meistriks. Uue nime all on klubi parimaks saavutuseks 2012. aasta finaal, kus alistuti 1 : 4 Miami Heatile. Divisjoni võitjaks on klubi tulnud 11 korral, konverentsi parimaks neljal korral (1978, 1979, 1996, 2012).

## Mängijad hooajal 2020/2021

*Trevor Ariza
*Darius Bazley
*Hamidou Diallo
*Luguentz Dort
*Shai Gilgeous-Alexander
*George Hill
*Al Horford
*Justin Jackson
*Ty Jerome
*Théo Maledon
*Svjatoslav Mihhailjuk
*Darius Miller
*Mike Muscala
*Aleksej Pokuševski
*Isaiah Roby
*Kenrich Williams

## Väljapaistvad endised mängijad
* Shawn Kemp
* Gary Payton
* Rashard Lewis
* Ray Allen
* Russell Westbrook
* Kevin Durant
* James Harden
* Serge Ibaka

## Igavikustatud numbrid
Mängijad, kelle numbriga särgi on Oklahoma City Thunder igavikustanud.

## Välislingid
* Oklahoma City Thunder
* Oklahoma City Thunder Basketball-Reference.com
Anett Schutting

**Anett Schutting** (sündinud 24. augustil 1991) on Eesti tennisist.

## Välislingid
*Andmed Sony Ericsson WTA Touri kodulehel
*http://www.tc2000.ee/Anett-Schutting
‘Aţbarah

**‘Aţbarah** on linn Sudaanis Niiluse provintsis. Asub ʿAṭbarah' jõe suudmes Niiluse ääres, 10 km ad-Damirist põhja pool. 

Linnas on tähtis raudteesõlm.
Võrre

**Võrre** ehk **proportsioon** on tõene võrdus, mille mõlemad pooled on jagatised.

a : b = c : d

\frac{a}{b} = \frac{c}{d}

Muutujad a, b, c ja d on võrde liikmed. Muutujad a ja d on võrde välisliikmed ning b ja c siseliikmed. Võrde põhiomadus on, et võrde välisliikmete korrutis on võrdne siseliikmete korrutisega:

a \cdot d = b \cdot c
IDE

**IDE** on lühend, mis võib tähendada mitut asja:

## Arvutid

* **Integrated Drive Electronics** – integreeritud ajamielektroonika 
* **Integrated development environment** – integreeritud programmeerimiskeskkond
Ameerika Ühendriikide Informatsiooniagentuur

**Ameerika Ühendriikide Informatsiooniagentuur** (inglise keeles *United States Information Agency*, lühend USIA) oli 1953–1999 tegutsenud Ameerika Ühendriikide Riigidepartemangus moodustatud Psühholoogilise- ja infosõja keskasutus.

## Informatsiooniagentuuri juhid ja organisatsioon

Ameerika Ühendriikide Informatsiooniagentuuri organisatsiooni kuulusid kogu televisiooni- ja raadiojaamad, mis levitasid Ameerika Ühendriikide valitsust ja valitsuse poliitikat toetavat informatsiooni.

Agentuuri juhtkonnaks olid Agentuuri direktor ja asedirektorid.

Agentuuri kuulusid informatsiooni kogumise ja levitamise osakonnad, mis kogusid konkreetsete piirkondade kohta käivat informatsiooni, mida seejärel levitati Ameerika valitsusele soodsas tõlgenduses.
;Regionaalsed osakonnad:
*Aafrika osakond;
*Euroopa osakond, mis jagunes välisesindusteks;
*Kagu-Aasia ja Kaug-Ida osakond;
*Ameerika riikide osakond;
*Põhja-Aafrika, Lähis-Ida ja Lõuna-Aafrika osakond.
;Haridus- ja kultuuribüroo
*Kultuurikeskuste ja ressursside osakond;
*Väliskülaliste osakond;
*Akadeemiliste programmide osakond;
*Eraprogrammide osakond;
*Täidesaatev osakond;
;Programmide Büroo
*Uuringute osakond;
*Programmide väljatöötamise ja koordineerimise osakond;
*Näituste osakond;
*Ajakirjanduse- ja publikatsioonide osakond;
*Pressikeskused välismaal;
*Täidesaatev osakond;
;Televisiooni- ja filmitalitus
*Poliitika planeerimise ja regionaalse koordineerimise osakond;
*Rahvusvaheliste tehingute osakond;
*Uudiste osakond;
*Saatetehnika osakond;
;Ameerika Hääl
*Programmide osakond;
*Tehnika osakond;
*Tagasiside osakond;
*Haldusosakond;
*Kaadriosakond;
*Radio Marti

## Vaata ka
*Vabadusraadio
*Raadio Vaba Euroopa
Vabaagent

**Vabaagent** on elukutseliste spordis mängija, kellel pole ühegi klubiga kehtivat lepingut. 

Tema eest ei tule maksta üleminekutasu. Mängija võib klubidega liituda ka siis, kui üleminekuaken on suletud.
Aa achalensis

***Aa achalensis*** Schltr. on taimeliik käpaliste sugukonna perekonnast *[[Aa (perekond)|Aa]]*.

Liiki kirjeldas 1919 Rudolf Schlechter. 

Liik kasvab Argentinas San Luisi provintsis, Córdoba provintsis ja La Rioja provintsis. Seda on varem peetud Córdoba mägede (Sierra Chica ja Pampa de Achala) tõenäoliseks endeemiks, kuid hiljem on liiki leitud ka Sierra de Velascost.

Ebasibulaid ei ole. Taimel on narmasjuurestik, juured on peened. Lehed on lantsetjad, juurmises kodarikus. Lehed on väikesed, valged, resupinatsioonita. Nad asetsevad tihedalt 20–25 cm pikkustes piklikes õisikutes. Tupplehed on lineaallantsetjad, enam-vähem ovaalsed, paljad ja kilejad, umbes 3–4 mm pikkused, tavaliselt kroonlehtedest väiksemad. Huul on selgmine, tanukujuline, selgelt kolme hõlmaga, hambulise servaga ning alusel kahe mõhnaga. Kroonlehed on kilejad, valged, enam-vähem ühesugused..

Vischi, Natale ja Villamil (2004) arvasid selle liigi globaalselt ohustatuks, kuid Sobrali ja Fracchia (2010) andmed lubavad teda sellest kategooriast välja arvata.

## Viited

## Kirjandus
*F. R. R. Schlechter. *Die Orchideenfloren der Sudamerikanischen Kordillerenstaaten*, 1919. 
*Rudolf Schlechter. *[[Repertorium specierum novarum regni vegetabilis]]*, kd 16, 1920, lk 358.
*A. E. Cocucci. Sinopsis de las especies cordobesas de Orchidaceae. – *[[Revista de la Facultad de Ciencias Exactas Físicas y Naturales]]. Serie Ciencias Naturales*, 1954, 2, lk 1-44.    
*María Julia Freuler. *100 orquídeas argentinas*, Editorial Albatros 2003, lk 21. Google'i raamat
*N. Vischi, E. Natale, C. Villamil. Six endemic plant species from central Argentina: an evaluation of their conservation status. – *Biodiversity and Conservation*, 2004, 13, lk 997–1008.
*Sérsic, A., Cocucci A., Benítez-Vieyra S., Cosacov A., Díaz L., Glinos E., Grosso N., Lazarte C., Medina M., Moré M., Moyano M., Nattero J., Paiaro V., Trujillo C., P. Weimber. *Flores del centro de Argentina, una guía ilustrada para conocer 141 especies típicas*, Academia Nacional de Ciencias: Córdoba, Argentina 2006, lk 250–251.  
*Ana Sobral, Sebastián Fracchia. Aa achalensis Schltr (Orchidaceae) en la Sierra de Velasco, La Rioja, Argentina. – *[[Kurtziana]]*, 2010, kd 35 nr 2. Veebiversioon

## Välislingid
*theplantlist.org
*Foto 
*Herbaariumipilt
Jude Law

**David Jude Heyworth Law** (sündinud 29. detsembril 1972) on inglise näitleja, filmiprodutsent ja -režissöör.

Jude Law sündis Londoni lõunaosas Lewishamis õpetajate Peter Law ja Margaret Heyworthi teise lapsena. Ta alustas näitlemist 1987. aastal ja sai oma esimese televisioonirolli aastal 1989. 1999. aastal nomineeriti ta parima kõrvalosatäitja Oscarile rolli eest Anthony Minghella filmis "The Talented Mr. Ripley". 2000. aastal sai ta sama rolli eest parima kõrvalosatäitja BAFTA auhinna. 2003. aastal nomineeriti ta parima meespeaosatäitja Oscarile rolli eest Minghella filmis "Cold Mountain".

## Osaline filmograafia

## Viited

## Välislingid

*
Pavaan

**Pavaan** (it *pavana, padovana*; sks *Paduana*) on seltskonnatants, mis oli populaarne renessansiajastul Euroopas, eriti 16. sajandil. 

Tantsu nimetuse päritolu on ebaselge, pakutakse seost Padua linna (it *[danza] Padovana* 'Paduale iseloomulik [tants]') või paabulinnuga (hisp *pavón* 'paabulind').

See on aeglane, väärika iseloomuga sammtants, mida tantsitakse paarides.

Tantsu muusika on aeglases 2/2 või 4/4 taktimõõdus. Vormiskeem on tavaliselt A, A1, B, B1, C, C1. Meloodia saade järgib kontrapunkti või on homofooniline. Muusikažanrina püsis pavaan kasutusel veel barokiajastuni, kui tants ise oli juba populaarsuse kaotanud.
Charlotte Hornets

**Charlotte Hornets** on USA korvpalliklubi, mis mängib korvpalliliigas NBA. Meeskond kuulub idakonverentsi kagudivisjoni ja peab oma kodumänge Spectrum Centeris. Klubi enamusomanik on Michael Jordan.

## Ajalugu
Charlotte Hornets asutati 1988. aastal. 2002. aastal kolis klubi Charlotte'i linnast New Orleansi ning seetõttu asutati 2004. aastal Charlotte'is uus klubi, mis sai nimeks **Charlotte Bobcats**. Kui New Orleansis tegutsev klubi võttis uueks nimeks New Orleans Pelicans, naasis Charlotte'is tegutsev klubi 2014/15. hooajal nime juurde Charlotte Hornets ning võttis üle aastate 1988–2002 õigusliku järjepidevuse.

Meeskonna edukamad hooajad jäävad 1990. aastatesse ja 2000. aastate algusse, kui pääseti kokku neljal korral idakonverentsi poolfinaali.

## Mängijad hooajal 2020/2021
* LaMelo Ball
* Bismack Biyombo
* Miles Bridges
* Vernon Carey jr
* Devonte' Graham
* Gordon Hayward
* Caleb Martin
* Cody Martin
* Jalen McDaniels
* Malik Monk
* Nick Richards
* Terry Rozier
* P. J. Washington
* Cody Zeller

## Endised tuntumad mängijad
* Dell Curry
* Larry Johnson
* Alonzo Mourning
* Glen Rice
* Muggsy Bogues
* Gerald Wallace
* Emeka Okafor
* Kemba Walker

## Välislingid
*Charlotte Hornets
Atlanta Hawks

**Atlanta Hawks** on USA korvpalliklubi, mis mängib korvpalliliigas NBA. Meeskond kuulub idakonverentsi kagudivisjoni ja peab oma kodumänge State Farm Arenal.

## Ajalugu
Klubi ajalugu algab aastast 1946, kui asutati **Buffalo Bisons**. Aastate jooksul kandis klubi eri nimesid: **Tri-Cities Blackhawks** (1946–1951), **Milwaukee Hawks** (1951–1955), **St. Louis Hawks** (1955–1968). 1968. aastal kolis meeskond Atlantasse ja võttis kasutusele praeguse nimekuju **Atlanta Hawks**.

Klubi ainus NBA meistritiitel pärineb 1958. aastast, kui St. Louis Hawks alistas finaaliseerias 4 : 2 Boston Celticsi.

## Mängijad hooajal 2020/2021
* Bogdan Bogdanović
* Clint Capela
* John Collins
* Kris Dunn
* Bruno Fernando
* Danilo Gallinari
* Brandon Goodwin
* Solomon Hill
* Kevin Huerter
* De'Andre Hunter
* Onyeka Okongwu
* Cam Reddish
* Rajon Rondo
* Tony Snell
* Trae Young

## Endised tuntumad mängijad
* Dwight Howard
* Lenny Wilkens
* Dominique Wilkins
* Bob Pettit
* Joe Johnson
* Dikembe Mutombo
* Pete Maravich
* Kevin Willis
* Hanno Möttölä

## Välislingid
*Atlanta Hawks
Disko

**Disko** on üritus plaadimuusikaga või tantsuõhtu plaadimuusika saatel. See on toonud kaasa uue muusikastiili (diskomuusika) ja tantsustiili (diskotants).

Sõna "disko" pärineb ingliskeelsest sõnast *disc* 'heliplaat (plaat, ketas)'. Kohti, kus tantsuansamblite asemel mängitakse tantsuks plaadimuusikat, nimetatakse diskoteekideks. Diskoteegis kujunes oluliseks õhtujuhiks isik – diskor (ingl *disc jockey* ehk DJ) –, kes valis ja mängis tantsuks plaate ning täitis pause.

Disko võib olla ka plaadikuulamisüritus ilma tantsuta.

## Viited

## Välislingid

*"Otepää peab Eesti diskotegemise 40.ndat aastapäeva" Otepää.ee, 4. detsember 2012.
Kallistus

**Kallistus** ehk **sülelus** ehk **kaisutus** ehk **embus** on teise inimese või teiste inimeste (mõnel juhul ka looma või asja) täielik või osaline käte vahele haaramine. Tavaliselt kallistatakse näoga vastamisi olles rinna kõrguselt. Tavaliselt kaasneb kallistusega tugevam või nõrgem enese vastu surumine.  

Kallistus väljendab tavaliselt armastust ja hoolimist või vajadust selle järele.

Rahvusvahelist kallistamist päeva (*National Hugging Day*) tähistatakse 21. jaanuaril. Päeva mõtte loojaks peetakse ameeriklast Kevin Zaborneyd ning esimest korda tähistati rahvusvahelist kallistamist päeva 1986. aastal Michigani osariigis.

## Kallistuse funktsioonid
Kallistus võib olla erinevate emotsioonide väljendus ning tal võivad olla erinevad sotsiaalsed funktsioonid. 

Kallistus võib olla:
*kiindumuse näitamine
* lohutuse pakkumine
* lohutuse saamine
* julgustamine
* emotsionaalne toetamine
* emotsionaalse toetuse saamine
* turvalisuse pakkumine
* turvalisuse vastuvõtmine
* tunnete (näiteks kurbuse, võimetustunde, hirmu, rõõmu) jagamine
* teise tunnete aktsepteerimine
* spontaanne rõõmuavaldus mingi rõõmsa sündmuse, näiteks võidu puhul
* sõprusel, lapse ja vanema suhtel, usaldusel või armastusel põhinevate sidemete kinnitamine
* sõbralik tervitus või hüvastijätt
* suguühte osa või ettevalmistus selleks

## Välislingid
Ingvar Tšižikov

**Ingvar Tšižikov** (sündinud 21. juulil 1966 Tartus) on Eesti ettevõtja ja poliitik.

Tšižikov on lõpetanud Tartu 12. Keskkooli ja Luua metsanduskooli metsanduse erialal *[[cum laude]]* 1985. 

Nõukogude armees teenides osales ta Tšornobõli tuumajaama avarii likvideerimisel. Ta on Peipsiveere Köögiviljaühistu juhatuse esimees.

Tšižikov oli 2002–2010 Rahvaliidu liige. Ta kandideeris 2011. aasta Riigikogu valimistel üksikkandidaadina Tartu- ja Jõgevamaal ning kirjutas alla "Ühinenud üksikkandidaatide" deklaratsioonile.  Ta sai 238 häält.

## Viited

## Välislingid
* Ühinenud üksikkandidaadid: Ingvar Tšižikov
* VVK, Riigikogu valimised 2011: Ingvar Tšižikov
Heimaey

**Heimaey** [h'eimaei] on Islandile kuuluv saar Atlandi ookeanis Islandi saarest lõuna pool, Vestmannaeyjari saarestiku suurim saar, ainus asustatud saar saarestikus. Saarel on Vestmannaeyjari linn.

Saare pindala on 13,4&nbsp;km².

Saare ja linna elanike arv on olnud:
*2007: 4040 (1. detsember)
*2009: 4086 (1. jaanuar)
*2023: 4523 (1. jaanuar)

Elanikud tegelevad kalapüügiga.

Saarel on lennujaam ja parvlaevaühendus Islandi saarega.

## Ajalugu
1973. aasta jaanuaris purskas Heimaey linna lähedale tekkinud vulkaan Eldfell. Saare rahvastik evakueeriti kiiresti kohaliku laevastiku laevadega. Linn kattus mitmemeetrise tuhakihiga. Tulikuum laava voolas aeglaselt sadamasse ja tardus, selle tagajärjel tekkis sadamale looduslik lisakaitse ookeani lainete eest.

Pärast seda hakkasid islandlased Heimaey linna Põhja-Pompeiks (*Pompei Norðursins*) kutsuma.

Grööni ansambel Sume on avaldanud loo "Heimaey Erkaivdlugo" ("Ood Heimaeyle").
Organon

**Organon** (kreeka *όργανον* – 'tööriist', 'organ') on Aristotelese peripateetikutest järgijate antud koondnimi ta kuuele loogikaalasele tööle. Nendeks on: "Categoriae" ehk "Kategooriad", "De interpretatione" ehk "Tõlgendusest", "Analytica priora" ehk "Esimene analüütika", "Analytica posteriora" ehk "Teine analüütika", "Topica" ehk "Toopika" ja "De sophisticis elenchis" ehk "Sofistlikud vastuväited".

Aristotelese jaoks polnud loogika iseseisev teadus vaid tööriist (instrument) kõigi teaduste jaoks. Talle endale oli see üksnes programm ja ideaal. "Sofistlikes vastuväidetes" toob Aristoteles välja oma algataja rolli: "Deduktsiooni alal ei olnud varasemast olemas üldse mitte midagi." Kurjad keeled räägivad, et Aristoteles olevat loogika loonud vaid selleks, et aeglase taibuga Aleksander Suurele oma õpetust selgitada. Järgnevalt lõi matemaatik Eukleides sarnastele põhimõtetele ülesehitatud teadusliku teooriana aksiomaatilise geomeetria.

Araablaste maailmapildis oli väike Organon aristotellik dialektika ja suur Organon aristotellik metafüüsika. 17. sajandi alguses kirjutas Francis Bacon "Uue Organoni" (Novum Organum).

## Viited


## Kirjandus
* Smith, Robin, 2004. 'Aristotle's Logic'. Artikkel entsüklopeedias Stanford Encyclopedia of Philosophy.

## Välislingid
* ''Aristotelese'' artikkel filosoofia entsüklopeedias Internet Encyclopedia of Philosophy.
* (PlanetMath)
Dolgoprudnõi

**Dolgoprudnõi** on linn Venemaal Moskva oblastis. Asub Kljazma jõe ääres Moskvast põhja pool. Piirneb põhjas ja läänes Moskva kanaliga.

Töölisasula rajati 1931 raudtee äärde Vinogradovo küla juurde ja kandis 1938. aastani nime **Dirižablestroi**. 1932 hakkas asulas tööle dirižaablitehas. 1957. aastal sai linnaõigused.

## Viited

## Välislingid
*Dolgoprudnõi koduleht
*Venemaa rahvusvaenu verevalamine jõudis kooli, epl.ee, 17. detsember 2010
Meistriliiga 2011

**Meistriliiga 2011** oli Eesti jalgpalli kõrgliiga Meistriliiga hooaeg, mis algas 5. märtsil ning lõppes novembris 2011.

## Hooaja eel
Tiitlikaitsjana alustab hooaega FC Flora. Esiliigast tõusis kõrgliigasse Lasnamäe Ajax, asendades viimaseks jäänud Kohtla-Järve Lootust. FC Flora andis tütarklubi Viljandi Tuleviku kohaliku võimu kätte, mistõttu alustab Tulevik mängimist II liigast ning ajutiselt jätkab kõrgliigas mängu vastloodud FC Viljandi.

## Meeskonnad

### Treenerivahetused
* Ajax: Andrei Borissov → Andrei Šapovalov (1. jaanuar)
* Trans: Aleksei Jagudin → Juri Svirkov (3. veebruar – Transi abitreener Jagudin asendas eelmist võistkonna peatreenerit Valeri Bondarenkot)
* Ajax: Andrei Šapovalov → Boriss Dugan (10. juuli 2011)
* Levadia: Aleksandr Puštov → Sergei Hohlov-Simson (26. juuli)
* Tammeka: Marko Kristal → Kristjan Tiirik (15. september)
* Levadia: Sergei Hohlov-Simson → Marko Kristal (29. november)

## Liigatabel

1  Eesti Karikas 2011/12 võitja (FC Levadia) kvalifitseerus UEFA Euroopa Liiga 2012–2013 esimene kvalifikatsiooni ringi.
**(C)** = Meister; **(R)** = Kukkus madalamasse liigassee; **(P)** = Edutatud; **(O)** = Üleminekumängude võitja; 

### Meistriliiga üleminekumängud
Hooaja lõpus osalevad Meistriliiga 9. koht ja Esiliiga 2011 2. koht üleminekumängudel, kahe mängu kokkuvõtte võitja mängib tulevasel aastal Meistriliiga 2012 ja kaotaja Esiliiga 2012.

***FC Kuressaare** säilitas oma koha Meistriliigas, võites kahe mängu kokkuvõttes 5:1.

## Mängutulemused
Iga meeskond mängib kõikide vastastega 4 korda, kaks korda kodus ja kaks korda võõrsil, kokku 36 mängu.

|-
|
### Hooaja esimene pool


Allikas: Eesti Jalgpalli Liit
1Kodu meeskond on vasakus tulbas
2Sillamäe Kalev võitis kohtumise 2:0 kuid protokolli läheb 2:-, sest Paide vahetas väljakule protokolli kandmata mängija Mait Nõmme.
Värvid: Roheline = Kodu meeskonna võit; Kollane= viik; Punane = võõrsil meeskonna võit.
|
### Hooaja teine pool


Allikas: Eesti Jalgpalli Liit
1Kodu meeskond on vasakus tulbas
2Originaalne tulemus oli 0:2, kuid Kuressaare sai kirja 0:- võidu kuna Levadia kasutas keelustatud mängijat.
Värvid: Roheline = Kodu meeskonna võit; Kollane= viik; Punane = võõrsil meeskonna võit.
|}

## Parimad väravakütid

## Ülekanded
TV6 teeb 31 kohtumisest otseülekande.

## Vaata ka
*Esiliiga 2011
*II liiga 2011
*III liiga 2011
*IV liiga 2011

## Viited
FC Viljandi

**FC Viljandi** oli 2011. aastal loodud jalgpalliklubi, mis täitis tühimiku Meistriliigas seoses Viljandi JK Tuleviku lahkulöömisega Tallinna FC Florast ning tippseltskonda pürgimisega II liigast. Võistkonna kodustaadion oli Viljandi linnastaadion, mis mahutab 1006 pealtvaatajat. Peatreeneriks oli mitmeid Tallinna FC Flora tütarklubisid juhendanud Zaur Tšilingarašvili. Klubi tuumik koosnes peamiselt 2010. aastal Viljandi JK Tulevikus mänginud mängijatest. 

FC Viljandi oli Mulgimaa jalgpalli esindusmeeskonnaks n-ö üleminekuperioodiks, kuni Viljandi JK Tulevik jõudis tagasi tippjalgpalli. FC Viljandi lõpetas tegevuse pärast 2012. aasta hooaega seoses Viljandi JK Tuleviku Esiliigasse tõusmisega.

## FC Viljandi varasemad liigahooajad

## Mängijad
8. juuli 2012 seisuga.

## Vaata ka
* FC Bestra

## Viited

## Välislingid
*FC Viljandi Eesti Jalgpalli Liidu kodulehel
Koirohutee

**Koirohutee** on koirohust valmistatud jook.

Tee valmistamiseks võib kasutada nii värskeid, kuivatatud kui ka sügavkülmutatud lehti ja õitega ladvaoksi. Vajalik kogus ürti (paar lehte 250 ml vee kohta) panna email-, klaas- või savinõusse. Peale valada keeva või kuuma vett ja lasta kaane all seista 2–10 minutit. Seejärel kurnata ja juua. Seedehädade korral juua teed enne sööki. 

Liigne koirohu tarvitamine võib põhjustada lihasekrampe ja peavalu. Seepärast oleks mõistlik enne tarvitama asumist või haigusnähtude püsimisel nõu pidada arstiga.
Olavi Virta

**Olavi Virta** (sünninimega kuni 1926. aastani **Oskari Olavi Ilmén**; 27. veebruar 1915 Sysmä, Soome – 14. juuli 1972 Tampere) oli soome laulja. Teda nimetatakse soome tangokuningaks.

Aastatel 1939–1966 lindistas ta ligi 600 laulu, millest enamik kuulus soome popmuusika klassikasse, samuti näitles ta mitmes filmis ja töötas teatris. 

1950. aastatel oli ta teine tenor kvartetis Kipparikvartetti. Karjääri alguses pälvis ta kolm kuldplaati lauludega "Ennen kuolemaa" ("Avant de mourir" soome versioon), "Tulisuudelma" ("El Choclo" soome versioon) ja "La Cumparsita".

Olavi Virta karjäär sai tagasilöögi 1962. aastal, kui ta arreteeriti joobnuna auto juhtimise eest. Kümme aastat hiljem sattus ta alkoholi küüsi ning elas elu viimased aastad vaesuses.
Tšuraptša uluss

**Tšuraptša uluss** on 2. järgu haldusüksus (rajoon) Venemaa Sahha Vabariigis.

Jaanuari keskmine õhutemperatuur on –42 °C ja juuli keskmine õhutemperatuur +16...+17 °C.

Halduslikult jaguneb uluss 17 naslegiks.

Suurim asula ja halduskeskus on Tšuraptša küla.

2002. aasta rahvaloenduse andmeil oli ulussi elanikest 98% jakuudid ja 1% venelased.

## Viited

## Välislingid
*Tšuraptša ulussi haridusvalitsuse koduleht. churap.ru
X-tee

**X-tee** on tehniline ja organisatsiooniline keskkond Eestis, mis võimaldab turvalist ja tõestusväärtust tagavat internetipõhist andmevahetust riigiasutuste vahel ja erasektoriga. X-tee võimaldab infosüsteemidel kasutada ühtset juba olemasolevat andmevahetuskeskkonda ja ühte ühtset kasutajaliideste kogumit ning autentimissüsteemi. Koos Soome riigiga loodi Põhjamaade Koosvõimelahenduste Instituut (NIIS), et ühiselt arendada X-Road tarkvara, mida X-tee kasutab.

## Ajalugu

X-tee projekt algatati aastal 1998 RISO poolt ning aastal 2000 tutvustati pilootprojekti prototüüpi avalikul konverentsil. Oluliseks tõukejõuks X-tee hajutatud arhitektuuri juures oli 1996. aastal avalikkuse ette jõudnud Perli andmebaasi aluseks olnud riiklike andmebaaside lekkimine.

## Viited

## Välislingid
* Infosüsteemide andmevahetuskiht X-tee, ria.ee
* Sissejuhatus X-teesse, blog.ria.ee
* X-tee faktileht
* X-tee statistika
* X-tee liikluse visualiseerija
* X-tee iseteenindus
* X-tee alamsüsteemide kataloog
* X-tee alamsüsteemide kataloog teenuste ja WSDL kirjeldustega
* X-tee ja iseteeninduse keskkonna abimaterjalid
* Riigi Teataja: Infosüsteemide andmevahetuskiht, riigiteataja.ee
* Ahto Kalja, 2.8. X-tee kui riigi infosüsteemide peamagistraal, Infotehnoloogia avalikus halduses. Aastaraamat 2005
* Nordic Institute for Interoperability Solutions — X-Road Introduction
* X-Road introduction
Eldfell

**Eldfell** on kihtvulkaan kõrgusega üle 200 m Islandis Heimaey saarel. Selle tekkimise põhjuseks oli vulkaanipurse, mis algas Vestmannaeyari linna juures 23. jaanuaril 1973. Vulkaani nimi tähendab islandi keeles 'Tulemägi'.
Kariibi laam

**Kariibi laam** on peamiselt  ookeanilise maakoorega laam Kesk-Ameerika ja Kariibi mere all Lõuna-Ameerika põhjarannikust põhja pool. 

Kariibi laama pindala on umbes 3,2 miljonit km². Ta piirneb Põhja-Ameerika laama, Lõuna-Ameerika laama, Nazca laama ja Cocose laamaga. Need piirid on intensiivse seismilise aktiivsuse piirkond, kus esineb sageli maavärinaid, tsunamisid ja vulkaanipurskeid.
Megino-Kangalassõ uluss

**Megino-Kangalassõ uluss** on 2. järgu haldusüksus (rajoon) Venemaa Sahha Vabariigi keskosas.

2002. aasta rahvaloenduse andmeil oli ulussi elanikest 91% jakuudid ja 6,4% venelased.

Uluss jaguneb 31 kohalikuks omavalitsuseks.

## Viited
Gavril Kolessov

**Gavril Gavriljevitš Kolessov**, ka **Gavriil Gavrilovitš Kolessov** (jakuudi keeles Гаврил Гаврильевич Колесов; ka Гавриил Гаврилович Колесов; 8. märts 1932 Megino-Kangalassõ rajoon, Jakuudi ANSV – 31. august 1997), oli jakuudi näitleja ja kirjanik, Vene NFSV teeneline kunstnik.

1950. aastal võeti ta vastu Jakuudi raadiokomitee koori. 1954. aastal esitas ta esmakordselt Platon Oiunski olongho "Djurulujar Njurgun Bootur" ("Дьурулуйар Ньургун Боотур", 'Tarmukas Njurgun Bootur'). Aastatel 1957–1997 oli ta Jakuudi Muusika- ja Draamateatri näitleja. Mängis draama- ja muusikalavastustes, samuti olongho-lavastustes.

5.–25. aprillil 1968 esitas ta olongho "Djurulujar Njurgun Bootur" täisteksti Leningradi heliplaadifirmas Meloodia. 1995. aastal sai ta selle esituse eest Sahha riikliku preemia.

## Kirjandus
Tema kirjandusloomingut hakati avaldama 1961. aastal. Esimene raamat ilmus 1964. aastal. 1982. aastal võeti taNSV Liidu Kirjanike Liidu liikmeks.

## Tunnustus
*1962 – Jakuudi ANSV teeneline kunstnik
*1971 – Jakuudi ANSV rahvakunstnik
*1982 – Vene NFSV teeneline kunstnik
*1995 – Sahha (Jakuutia) Vabariigi Oiunski-nimeline riiklik preemia (panuse eest jakuudi kultuuripärandi säilitamisel)

## Teoseid
*"Булчут сиэнэ" ('Küti lapselaps'; 1964) 
*"Кэскил"
*"Yc аҕыраабат абыланнарым" 

## Viited
Peruu-Tšiili süvik

**Peruu-Tšiili süvik** ehk **Atacama süvik** on süvik Vaikse ookeani idaosas.

Selle avastas 1876. aastal laev "Dakia". Peruu-Tšiili süvik paikneb Lõuna-Ameerika läänerannikust 150–180 km kaugusel.

Peruu-Tšiili süviku pikkus on umbes 5900 km, see ulatub 6° kuni 39° lõunalaiuskraadini ja 75° kuni 82° läänepikkuskraadini. See on maailma pikim süvik. Süviku laius on 30 kuni 90 km. 

Mõnikord eristatakse Peruu süvikut (pikkus üle 1500 km, sügavus 6601 m) ja Tšiili süvikut (pikkus 2200 km, sügavus 8069 m).

Peruu-Tšiili süvik on tekkinud ookeanilise Nazca laama sukeldumisel mandrilise Lõuna-Ameerika laama alla. See piirkond on seismiliselt aktiivne.
Aino Kosk-Schmidt

**Aino Kosk-Schmidt** (ka **Aino Kosk-Smitt**; sünninimi **Aino Schmidt**; aastast 1949 **Atkins**; 14. juuni 1915 Kaluga – 13. märts 1966 London) oli eesti tarbekunstnik.

Ta õppis Elfriede Lenderi Tütarlaste Eragümnaasiumis ja aastatel 1930–1936 Riigi Kunsttööstuskooli tekstiiliosakonnas, mille lõpetas rakenduskunstnikuna tekstiili- ja pitsitöö alal.

Tema kavandite järgi on valminud EELK Tallinna toomkiriku, Tallinna Kaarli kiriku ja Petseri Peetri kiriku altari- ja kantslikatted.

Ta oli Rakenduskunstnike Ühingu ning E.E.L.K. mälestuslehtede ja kaunistuste komisjoni liige.

1944. aastal põgenes ta Saksamaale.

Ta on kujundanud ja illustreerinud kaks Aleksander Hinno raamatut.

## Viited

## Välislingid
* Marju Raabe Aino Schmidt 100
* Marju Raabe Aino Schmidt – tema pere ja saatus

## Kirjandus
* Marju Raabe. "Aino Schmidti valmistatud altari- ja kantslikatted Tallinna Kaarli kirikus". Sulane nr. 3/2002
Johannes Liivimaalt

**Johannes Liivimaalt** (ladina keeles *Johannes de Livonia*, ka lihtsalt **Johannes**) oli 15. sajandil elanud Liivimaa kirjanik, tõenäoliselt "Liivimaa kogumiku" (*Livländische Sammlung*, aastast 1431) koostaja.

Liivimaa Johannest on peetud kaupmeheks, kuid kogu info tema isiku kohta on ühelauseline maining "Liivimaa kogumikus", et ta on teksti koostajaks. "Liivimaa kogumik" kujutab endast alamsaksakeelset ilmalike lembelugude (*Minnereden*) kogumikku. Tõenäoliselt tõlkis Johannes need ülemsaksa keelest alamsaksa keelde. Sõnakasutuse järgi kogumikus on oletatud, et Johannes pärines kas Vestfaalist või Reinimaalt. Kogumikus leidub ka üks lugu: "Flos ja Bankiflos", mille ülemsaksakeelset versiooni pole teada. On võimalik, et Johannes koostas selle prantsuskeelse sarnase loo alusel, seda aga oluliselt ümber töötades.

## Välislingid
* 
*Livländische Sammlung EEVA lehel
Vaikse ookeani Idakerge

**Vaikse ookeani Idakerge** on ookeani keskahelik Vaikse ookeani idaosas. Seal on aktiivne seismiline tsoon. 

Vaikse ookeani Idakerke pikkus on umbes 7600 km, laius 850 km. Kõrgeim punkt on Lihavõttesaar (539 m). Sügavused jalami juures 3500–4000 meetrit, keskosas on minimaalne sügavus 732 meetrit.
Cocose laam

**Cocose laam** on ookeanilise maakoorega laam Vaikse ookeani idaosas California poolsaarest Panama maakitsuseni. Selle läänepiiriks on Vaikse ookeani Idakerge. Idas sukeldub Cocose laam Kariibi laama alla. Piirkonnas esineb sageli maavärinaid.
California poolsaar

**California poolsaar** (mööndavas keelepruugis **Kalifornia poolsaar**; hispaania keeles *Baja California*) on pikk ja kitsas poolsaar Põhja-Ameerika lääneosas Mehhiko loodeosas. Selle rannikut ümbritseb läänest Vaikne ookean ja idast California laht. 

California poolsaare pikkus on 1200 km ja suurim laius 240 km. Selle territooriumil paiknevad Mehhiko osariigid Baja California ja Baja California Sur. Suuruselt (144 000 km²) ületab see Apenniini poolsaare ja on kaks korda suurem kui Florida poolsaar.
Remi Milk

**Remi Milk** (18. juuli 1920 Tallinn – 5. august 2011 Trosa, Södermanlandi lään, Rootsi) oli endine Eesti sõjaväelendur (leitnant), hiljem metsavend; sõja lõpus ülendati ülemleitnandiks. Kuulus korp! Sakalasse.

Ta lõpetas 1938. aastal Tallinna Linna Poeglaste Kommertsgümnaasiumi. Asus lenduriõpilasena sõjaväeteenistusse sõjaväe lennukoolis Maarjamäel. Pärast lennukooli lõpetamist 1940. aasta sügisel oli ta kutselise sõjaväelendurina tegevteenistuses õhukaitses, kuni Nõukogude okupatsioonivõimud selle likvideerisid. Pärast seda jätkas ta teenistust lennueskadrillis Jägalas.

Milk on Rootsis ilmuvas Eesti Päevalehes ja Torontos ilmuvas ülemaailmses Eesti sõjameeste ja vabadusvõitlejate häälekandjas Võitleja kajastanud Kuusalu "Lendurite kivi" mälestusüritusi ning Kuusalu Muinsuskaitse Seltsi tegevust laiemalt. Nende artiklite kirjutamise ajal elas ta juba Rootsis.

## Tunnustus
*Raudrist II klass
*Raudrist I klass
*Kotkaristi V klassi teenetemärk, 2005

## Viited

## Välislingid
*http://isik.tlulib.ee/index.php?id=962
*Ohvitseride andmekogu
Andrei Valiuk

**Andrei Valiuk** (kasutatud on ka transkriptsiooni Valjuk; sündinud 28. märtsil 1974 Hrodnas) on Valgevene kabetaja, rahvusvaheline suurmeister 64-ruudulises kabes. Ta on kahekordne maailmameister (1997 ja 2005). Rahvusvahelises kabes on ta rahvusvaheline meister. Aastast 2007 töötab ta treenerina Minski Laste ja Noorte Olümpiareservi Male- ja Kabe Spetsialiseeritud Spordikoolis nr. 11.
Andres Ergma

**Andres Ergma** (sündinud 14. oktoobril 1946 Paides) on Eesti ettevõtja.

Ta on lõpetanud 1977. aastal Tallinna Polütehnilise Instituudi tööstuse planeerimise erialal.

Ergma on Eesti Pensionäride Ühenduste Liidu juhatuse esimees ja oli Eesti Vanavanemate Ühingu juht. 

Ta oli aastatel 2002–2009 Rahvaliidu liige. Ta kandideeris 2011. aasta Riigikogu valimistel üksikkandidaadina ja sai 70 häält. Alates 2012. aastast kuulub ta Isamaa Erakonda. Ta kandideeris 2025. aasta kohaliku omavalitsuste volikogude valimistel Mustamäe linnaosas, sai 31 häält ning ei osutunud valituks.

## Välislingid
* VVK, Riigikogu valimised 2011: Andres Ergma
Hannes Reichelt

**Hannes Reichelt** (sündinud 5. juulil 1980 Altenmarkt im Pongaus) on Austria mäesuusataja, maailmameister (2015). Hooajal 2007/2008 võitis ta maailma karika ülisuurslaalomis.

Reichelt sai juunioride maailmameistrivõistlustel ülisuurslaalomis Kanadas Mont Sainte-Anne'is 2000 pronksmedali. 2006. aasta taliolümpiamängudel Torinos oli ta samal alal kümnes.

Reichelt osales maailma karikasarjas esimest korda 7. detsembril 2001 Val-d'Isère'is ülisuurslaalomis. Esimese poodiumikoha sai ta 20. detsembril 2002 Gardenas ülisuurslaalomis, kus ta oli teine. Esimest korda võitis Reichelt MK-etapi 1. detsembril 2005 Beaver Creekis ülisuurslaalomis.

## Saavutused

### [[Mäesuusatamise maailmameistrivõistlused|Maailmameistrivõistlustel]]

* 2011  Garmisch-Partenkirchenis
**  hõbemedal ülisuurlaalomis
* 2015  Beaver Creekis
**  **maailmameister** ülisuurlaalomis

### Juunioride maailmameistrivõistlustel

* 2000  Mont Sainte-Anne'is
**  pronksmedal

### [[Maailma karikavõistlused mäesuusatamises|Maailma karikasarjas]]

#### Maailma karikas

* Kiirlaskumise karikas
** 2. koht: 2014, 2015
* Ülisuurslaalomi karikas
** **1. koht: 2008**
** 2. koht: 2017

Hannes Reichelt on osalenud (seisuga 23. märts 2017) 253 MK-etapil ja jõudnud poodiumile 41 korral, millest 13 korda kõige kõrgemale astmele.

#### Maailma karikasarja etapivõidud

## Välislingid
* Hannes Reichelti koduleht 
*
Anne Eenpalu

**Anne Eenpalu** (sündinud 31. jaanuaril 1954 Andrejevkas Tomski oblastis) on Eesti poliitik.

Ta lõpetas 1983. aastal Leningradi Kõrgema Kultuurikooli metoodik-lavastajana. Aastatel 1983–1984 töötas Eesti Riiklikus Filharmoonias tõsise muusika kontsertide korraldajana. Aastatel 1984–1994 töötas ta teadustajana Eesti Raadios.

Alustas 1990. aastal võitlust perekonna Hellema talu tagasisaamise nimel. Ajalooline Hellema talu Arukülas Harjumaal on nüüdseks üles ehitatud ja poeg Ivo Eenpalu kasvatab ümberkaudsetel põldudel vilja.

Ta oli aastatel 1998–2002 Kodutütarde organisatsiooni peavanem.

Alates 1988. aastast korraldab ta küüditatutele mälestusseisakuid Leinava Linda kuju jalamil Toompea nõlval Tallinnas. Leinaseisakud toimuvad 14. juuni 1941. aasta ja 25. märtsi 1949. aasta küüditamisohvrite mälestuseks.

2018. aastal valiti Anne Eenpalu aktsiooni "Sajandi 100 arukülalast" raames toimunud rahvaküsitluse tulemusel viimase saja aasta saja meeldejäävama arukülalase hulka.

## Poliitiline tegevus
Ta on kuulunud Vabariiklaste Koonderakonna, hiljem ka Õigusvastaselt Represseeritute Rahvusliku Erakonna juhatusse.

Ajavahemikul 25. juuli 1997 kuni 1. mai 2005 kuulus ta Põllumeeste Kogusse ja oli ka sealse juhatuse liige.

Ajavahemikul 8. mai 2006 kuni 1. jaanuar 2009 kuulus ta Keskerakonda, kus ta korraldas kultuurilisi üritusi.

2011. aasta Riigikogu valimistel kandideeris ta üksikkandidaadina ja kogus 100 häält.

5. novembrist 2012 on ta Isamaa ja Res Publica Liidu liige.

Ta kandideeris 2023. aasta valimistel Riigikokku, kogus valimisringkonnas nr 4 (Harju- (v.a Tallinn) ja Raplamaa) 81 häält ning ei osutunud valituks.

Ta kandideeris 2025. aasta kohaliku omavalitsuse volikogude valimistel Lasnamäe linnaosas, sai 102 häält ning ei osutunud valituks.

## Tunnustus
*2008 Kodanikupäeva aumärk
*2018 Vabaduse Tammepärja aumärk
*2020 Raasiku valla aukodanik

## Isiklikku
Anne Eenpalu on Kaarel Eenpalu tütretütar.

Tema poeg on põllumajandustegelane Ivo Eenpalu.

## Viited
Svetlana Ivnitskaja

**Svetlana Ivnitskaja** (14. detsember 1956 Petserimaa – 2. september 2017 Tallinn) oli Eesti kodanik, kes kandideeris mitmetel valimistel üksikkandidaadina.

Ivnitskaja alustas õpinguid Viljandis, hiljem õppis Tallinna 2. tehnikakoolis. Ta on töötanud telefonirikete dispetšerina.
 
Ta kandideeris 2011. aasta Riigikogu valimistel üksikkandidaadina ning sai 16 häält. Varasematel 2007. aasta Riigikogu valimistel kogus Ivnitskaja üksikkandidaadina 27 häält. 1996. aasta presidendivalimistel soovis ta samuti osaleda, kuid teda ei registreeritud kandidaadiks.

Ivnitskaja kandideeris 2014. aasta Euroopa Parlamendi valimisel ja sai 169 häält. Tema valimisplatvorm oli seista kodanikupalga, kõigi maksude kaotamise ja armee laialisaatmise eest. Euroopa Liidu eelarvet tulnuks tema arvates suurendada raha juurdetrükkimise teel. Teda tutvustanud ERRi klipp osutus üheks enim tähelepanu pälvinud videoks eurovalimiste portaalis ning kogus 70 000 vaatamist.

Ivnitskaja kandideeris üksikkandidaadina ka 2015. aasta Riigikogu valimistel ja sai 46 häält.

## Viited

## Välislingid
* Madis Jürgen. Europarlamendi valimiste populaarne kandidaat: kaotame kõik maksud! Eesti Ekspress, 7. mai 2014
* Merje Pors. Valimisteks on end üles seadnud 12 üksikkandidaati Postimees, 19. jaanuar 2011
*Недовольных призывают присоединиться к протесту rus.DELFI.ee, 3. aprill 2009
Taira Aasa

**Taira Aasa** (sündinud 1. augustil 1956) on Eesti poliitik.

Ta on lõpetanud Tallinna Pedagoogilise Instituudi 1978. Tal on magistrikraad.  
Aastal 2013 lõpetas ta Tallinna Ülikooli õigusakadeemia õigusteaduse magistrantuuri. Alates 2013. aastast on ta Eesti Akadeemilise Õigusteaduse Seltsi liige.

2009. aasta Euroopa Parlamendi valimistel kogus ta üksikkandidaadina 263 häält. Sama aasta kohaliku omavalitsuse volikogude valimistel kogus ta üksikkandidaadina Tallinna kesklinna valimisringkonnas 15 häält. Ta vaidlustas selle tulemuse, kuid nii valimiskomisjon kui ka Riigikohus jättis tema kaebuse rahuldamata.  

Ta arvati mais 2009 Keskerakonnast välja . Äriregistri andmetel oli ta Keskerakonna liige 2005. aasta detsembrist kuni 2009. aasta augustini.  

2010. aastal asutas ta Uue Tööerakonna . 2011. aasta Riigikogu valimistel kogus ta üksikkandidaadina 60 häält. 

2014. aasta Euroopa Parlamendi valimistel kogus ta üksikkandidaadina 126 häält. 

Ta on armeenia päritolu. 

## Viited

## Välislingid
*Online-intervjuu: vastas Taira Aasa 5. juuni 2009
*Taira Aasa esitas tema poolt hääletanute nimekirja, delfi.ee, 30. november 2009 
*Uue Tööerakonna koduleht
Houston Rockets

**Houston Rockets** on USA korvpalliklubi, mis mängib korvpalliliigas NBA. Meeskond kuulub läänekonverentsi edeladivisjoni ja peab oma kodumänge Toyota Centeris. 

1967. aastal San Diegos asutatud Rockets kolis pärast nelja hooaega Houstonisse, kus tegutseb tänini.

## Ajalugu
Esimesel hooajal NBA-s vaid 15 mängu võitnud Rockets valis 1968. aasta *draft*ist Elvin Hayesi, kelle abil jõuti kohe ka väljalangemismängudele.

Järgmiseks Rocketsi liidriks kerkis Moses Malone, kes valiti Houstonis mängimise ajal kahel korral NBA hooaja kõige väärtuslikumaks mängijaks (1978/79 ja 1981/82). 1981. aastal mängis klubi NBA finaalis, aga kaotas 2 : 4 Boston Celticsile.

1984. aastal valiti meeskonda Hakeem Olajuwon, kelle vedamisel jõuti 1986. aastal uuesti finaali, kus kaotati taas 2 : 4 Boston Celticsile. Houston Rockets ja Olajuwon tulid NBA meistriks 1994. ja 1995. aastal, kui finaalseerias alistati vastavalt 4 : 3 New York Knicks ja 4 : 0 Orlando Magic.

2002. aastal algas Rocketsis Yao Mingi ajastu, kuid isegi Tracy McGrady lisandudes ei saatnud meeskonda suur edu. Tandemi tipuks jäi 2009. aasta, kui pääseti läänekonverentsi poolfinaali, kus kaotati aga 3 : 4 Los Angeles Lakersile.

2012. aastal liitus meeskonnaga James Harden, kelle juhtimisel edenes Rockets kaheksa hooaega järjest väljalangemismängudele. 2015. ja 2018. aastal läänekonverentsi finaali jõudnud Rockets pidi mõlemal korral alla vanduma hilisemale meistrile Golden State Warriorsile.

## Mängijad hooajal 2020/2021
* Sterling Brown
* Chris Clemons
* DeMarcus Cousins
* Dante Exum
* Eric Gordon
* Danuel House
* Rodions Kurucs
* Kenyon Martin jr
* Ben McLemore
* David Nwaba
* Victor Oladipo
* Jae'Sean Tate
* P. J. Tucker
* John Wall
* Christian Wood

## Endised tuntumad mängijad
* Elvin Hayes
* Moses Malone
* Rudy Tomjanovich
* Clyde Drexler
* Charles Barkley
* Hakeem Olajuwon
* Dikembe Mutombo
* Yao Ming
* Tracy McGrady
* Russell Westbrook
* James Harden

## Välislingid
*Houston Rockets
Ilmar Ibragimov

**Ilmar Ibragimov** (sündinud 20. veebruaril 1973) on Eesti kodanik, kes kandideeris 2011. aasta Riigikogu valimistel üksikkandidaadina. Ta kogus 20 häält ehk alla 0,1% 2. valimisringkonnas antud häältest. Sellest ei piisanud Riigikokku pääsemiseks. Ta kandideeris ka 2015. aasta Riigikogu valimistel ning sai valimisringkonnas nr 2 26 häält ning valituks ei osutunud.

Ta on alates 2011. aastast Keskerakonna liige.

## Viited

## Välislingid
* VVK, Riigikogu valimised 2011: Ilmar Ibragimov
Ainehulk

**Ainehulk** on füüsikaline suurus, mis iseloomustab aine kogust osakeste arvu järgi. Ainehulga tähis on n ja mõõtühik mool (mol).

Ainehulk on üks seitsmest Rahvusvahelise suuruste süsteemi põhiühikust ja vastavalt mool üks seitsmest SI-süsteemi põhiühikust.

Ainehulk 1 mool (n= 1 mol) sisaldab Avogadro arvuga (N_\mathrm{A} = 6{,}022\;140\;76 \cdot 10^{23}\ ) kindlaks määratud arvu osakesi.

## Arvutamine
### Massi järgi
Et leida ainehulka n (moolides) massi järgi, tuleb vaadeldava ainekoguse 
mass m jagada molaarmassiga M:

:n=\frac{m}{M}.

**Näide**.  '''Vee''' (H2O) molaarmass on 16 + 2 = 18 g mooli kohta. Siis näiteks  90 grammile vastab ainehulk 
: n = \frac {90 \;\mathrm {g}} \mathrm} = 5\;\mathrm{mol} .

### Ruumala järgi
Ideaalgaasi 1 mool võtab normaaltingimustel enda alla mahu (ruumala) V_\mathrm{m}=22,41 l/mol (liitrit mooli kohta). Seda mahtu nimetatakse molaarruumalaks.

Et leida ainehulka (moolides) ruumala järgi, tuleb aine ruumala V jagada molaarruumalaga V_\mathrm{m}:

:n=\frac{V}{V_\mathrm{m}}.

**Näide**. Arvutame, mitu mooli vastab 5 liitrile (= 5 dm3) hapnikule:
: n = {V \over {V_\mathrm{m}}} = }} = 0{,}22 \; \mathrm{mol}.

### Osakeste arvu järgi
Et leida ainehulka (moolides) osakeste (molekulide, aatomite) etteantud arvu järgi, tuleb aine osakeste (molekulide, aatomite) arv N  jagada Avogadro arvuga:

:n = \frac{N}{N_\mathrm{A}}.

**Näide**. Antud on osakeste arv N = 10^{25}. Sellele vastab moolide arv
: n= \frac{10^{25}}{6{,}022 \cdot 10^{23} \; \mathrm{mol}^{-1}} = 16{,}606 \; \mathrm{mol}.

## Vaata ka
*Füüsikaliste suuruste loend
Ragnar Nurmik

**Ragnar Nurmik** (sündinud 8. detsembril 1975 Tallinnas) on Eesti kodanik, kes kandideeris 2011. aasta Riigikogu valimistel üksikkandidaadina ja sai 43 häält.

Ta on lõpetanud Olustvere Kõrgema Põllumajanduskooli agronoom-talujuhi erialal 1996. aastal. Ta on alates 1999. aastast Sotsiaaldemokraatliku Erakonna liige.

## Välislingid
* VVK, Riigikogu valimised 2011: Ragnar Nurmik
Maria Schneider

**Maria Schneider** (sünninimi **Marie Christine Gélin**; 27. märts 1952 Pariis – 3. veebruar 2011 Pariis) oli prantsuse filminäitleja.

Maria Schneider mängis koos Marlon Brandoga Bernardo Bertolucci lavastatud filmis "Viimane tango Pariisis" (1972).

Aastal 1992 mängis ta Cyril Collardi autorifilmis "Metsikud ööd".

## Välislingid
* 
*Triin Tael, "Maria Schneider valas kuulsas seksistseenis tõelisi pisaraid", Õhtuleht, 7. veebruar 2011
Aare Siir

**Aare Siir** (sündinud 19. juulil 1965 Tallinnas) on Eesti riigiametnik.

Ta omandas Audentese Ülikoolis õigusteaduse magistri kraadi 2008.

Ta kandideeris 2011. aasta Riigikogu valimistel üksikkandidaadina ja kogus 102 häält.

## Välislingid
* VVK, Riigikogu valimised 2011: Aare Siir
Koit Luus

**Koit Luus** (sündinud 6. märtsil 1967 Tallinnas) on Eesti ajakirjanik, suhtekorraldaja ja riigiametnik.

## Hariduskäik
Ta lõpetas 1985. aastal Tallinna Spordiinternaatkooli ja õppis Tallinna Pedagoogilises Instituudis füüsikat.

## Töökäik
### Töö ajakirjanikuna
Koit Luus töötas raadioajakirjanikuna Eesti Raadios: algul spordisaadete, hiljem päevauudiste toimetuses. Oli kirjutav ajakirjanik ajalehes Äripäev, hiljem vabakutseline.

### Konflikt riigiametnikuna Maksuametis
Ta oli 19. juulini 2003 Maksuameti avalike suhete nõunik, kuid vallandati tööga mitte toimetulemise tõttu. Luus vaidlustas oma ametist vabastamise kohtus, soovides, et tema ametist vabastamise aluseid muudetaks ja talle mõistetaks välja hüvitis. Kohus luges Luusi teenistusest vabastatuks tema enda algatusel ning kohustas Maksu- ja Tolliametit maksma talle hüvitiseks kuue kuu palga kogusummas 108 000 krooni.

Maksuameti endine peadirektor Aivar Sõerd kaebas Luusi ajakirjanduses avaldatud laimu pärast kohtusse. 

### Töö muude asutuste suhtekorraldajana
Oktoobrist 2004 töötas ta Eesti Maksumaksjate Liidu pressiesindajana.  

Hiljem on ta töötanud SA Ida-Viru Keskhaigla kommunikatsioonijuhina.

## Poliitiline tegevus
Aastatel 1999–2001 oli ta Isamaaliidu liige.

Aastatel 2005–2007 oli ta Sotsiaaldemokraatliku Erakonna liige. Ta kandideeris 2007. aasta Riigikogu valimistel üksikkandidaadina, kogus 111 häält ega osutunud valituks. Ta kandideeris ka 2011. aasta Riigikogu valimistel üksikkandidaadina, kogus 57 häält ega osutunud valituks.

## Teosed
Ta on avaldanud essee- ja intervjuukogu "Mehine aru päästab maailma" (Ilo, 2006).

## Viited

## Välislingid
* Ekstöötaja: Sõerdi asetäitja kontrollis maksuameti juhti, EPL, 5. august 2003
* VVK Riigikogu valimised 2007
* VVK, Riigikogu valimised 2011: Koit Luus
Priit Tammeraid

**Priit Tammeraid** (sündinud 29. detsembril 1978 Tallinnas) on Eesti kodanik, kes kandideeris 2011. aasta Riigikogu valimistel üksikkandidaadina ja kogus 163 häält. Ta kandideeris 2025. aasta kohaliku omavalitsuste volikogude valimistel Mustamäe linnaosas Isamaa nimekirjas, sai 133 häält ning ei osutunud valituks.

Priit Tammeraid on Eesti Autoomanike Liidu juhatuse esimees (2023 juuli seisuga).

Ta on 2004. aastal lõpetanud Tallinna Tehnikaülikooli energeetika erialal.

## Välislingid
* VVK, Riigikogu valimised 2011: Priit Tammeraid
Cyril Collard

**Cyril Collard** (19. detsember 1957 Pariis – 5. märts 1993 Pariis) oli prantsuse kirjanik, helilooja ja filmilavastaja. 

Cyril Collard lavastas filmi "Metsikud ööd" (1992; prantsuse "Les nuits fauves"), kus ta ise oli ka stsenarist, muusika autor ja peaosatäitja. Film põhineb tema samanimelisel autobiograafilisel romaanil, mis ilmus 1989. aastal. Film võitis neli Prantsuse Kunstide Akadeemia auhinda César (parim lavastustöö, parim film, parim uustulnuk, lootustandvam noor näitleja). Collard suri paar päeva enne auhindade kätteandmistseremooniat. 

Cyril Collard oli biseksuaalne. Ta suri 35-aastaselt AIDSi.

## Raamatud
* "L'Animal" (1984)
* "Condamné amour" (1987)
* "Les Nuits fauves" (1989)
* "L'Ange sauvage" (1993)

## Välislingid
*
Karlova park

**Karlova park** (ka *Karlova mõisa park*) on park Tartus Karlova linnajaos. See asub Karlova mõisa ja Karlova Gümnaasiumi vahel, kus teda ümbritsevad Pargi, Kalevi ja Salme tänav.

Parki on esimest korda nimetatud 1810. aasta hindamisaktis. 1839. aasta kaardil on regulaarpark, 1898. aasta kaardil vabakujuline park. 1928. aastal ostis mõisa ja pargi Tartu linn. 1930–1932 korrastati park Arnold Matteuse juhendamisel, peamiselt uuendati teid ja pargiinventari. Pargis kasvab vähe puuliike, peamiselt pärnad.

Karlova park võeti 1997. aastal kaitse alla.

Aadressil Kalevi 65 asunud maja keldrit kaevates avastati pargist venekirveskultuuri matmispaik. Leitud kivikirve järgi on sai nimetatud üks vene kivikirveste tüüp, Karlova tüüpi kivikirves.

## Viited

## Välislingid
* 
* Karlova park hõrenes Postimees, 31. märts 2004
Hea Toidu Laat

**Hea Toidu Laat** on Türi rannas ja lauluväljakul igal aastal peetav tasuta toidulaat. Läbi aastate on Hea Toidu Laata peetud Türil, Tallinnas ja Pärnus.

Hea Toidu Laat on Hea Toidu Feativali - Grillfest raames peetav toidulaat mis toimub igal aastal. Peale toidukaupade toimub laadal kauplemine kõigega mis puudutab sööki ja jooki, söögi valmistamist ning kööki.

Selle korraldaja on MTÜ Toidukultuuri eest.

Esimest korda korraldati toidulaata 2007. aasta juunis. Siis oli laada nimeks **Eesti Toidu Laat**. Külastajaid oli 15 000. Aastal  2008 külastas Hea Toidu Laata 16 000 inimest, 2009. aastal oli vihmase ilmaga külastajaid 10 000 ja 2010. aastal 12 000 inimest.

## Välislingid
*Koduleht
Raimond Ellik

**Raimond Ellik** (sündinud 8. septembril 1968 Saaremaal Valjala vallas) on Eesti põllumajandusettevõtja.

Ta on lõpetanud 1983. aastal Valjala 8-klassilise Kooli ja 1987. aastal Türi Sovhoostehnikumi zootehniku erialal. Ta on Salme Põllumajanduse OÜ tegevjuht. 

Aastatel 1998–2007 oli Raimond Ellik Rahvaliidu liige. Ta kandideeris 2011. aasta Riigikogu valimistel üksikkandidaadina ja kogus 446 häält.

## Välislingid
* VVK, Riigikogu valimised 2011: Raimond Ellik
* Ahto Jakson, Raimond Ellik pürgib üksikkandidaadina riigikokku, Meie Maa, 7. jaanuar 2011